[{"text_idx": "#000004", "text": "Mae\u2019r rhan fwyaf o bobl sy'n profi haint COVID-19 yn cael salwch byr, er y gall adferiad llawn gymryd sawl wythnos. Gall symptomau effeithio ar oedolion a phlant, a gellir amrywio o ran difrifoldeb a newid mewn natur dros amser. Bydd angen amser ar y rhan fwyaf o bobl sy'n profi COVID-19 i wella o'r salwch. Mae'n bwysig bod pobl yn garedig iddyn nhw eu hunain ac yn caniata\u0301u i'w cyrff wella ar gyflymder naturiol."}, {"text_idx": "#000005", "text": "Mae astudiaethau'n awgrymu y mae bron i 1 o bob 7 o bobl (13.7%) yn parhau i adrodd am symptomau ar o\u0302l 12 wythnos. Cyfeirir at hyn weithiau fel Syndrom Covid Hir. Fodd bynnag, ein profiad ni yw nad oes un patrwm o symptomau, ac felly rydym defnyddiwn Adferiad Wedi Covid ac rydym yn canolbwyntio ar anghenion a dewisiadau pob unigolyn."}, {"text_idx": "#000006", "text": "Gall unigolion sy'n gwella o COVID-19 brofi diffyg anadlu, bod yn llawer mwy blinedig nag arfer neu'n trafferthu i fod y person prysur yr oeddent cyn y salwch hwn. Gall cyflymder araf ac anrhagweladwy adferiad fod yn rhwystredig iawn."}, {"text_idx": "#000007", "text": "Bu'n cydweithwyr arbenigol yn cynhyrchu awgrymiadau gorau i wella adferiad- ewch i'n tudalen Gwella o Salwch i ddod o hyd i adnoddau ar gyngor adfer."}, {"text_idx": "#000008", "text": "Ydych chi'n profi symptomau parhaus ar o\u0302l haint Covid-19?"}, {"text_idx": "#000009", "text": "I rai pobl, mae adferiad o COVID-19 wedi bod yn heriol iawn ac maent yn parhau i deimlo effeithiau'r salwch am fisoedd ar o\u0302l cael eu heintio. Gall fod yn anodd deall pam mae'n ymddangos bod rhai pobl yn gwella'n gyflym, tra bod eraill yn cael eu heffeithio gan symptomau fwy amrywiol, sy'n hirach ac yn cael fwy o effaith arnynt."}, {"text_idx": "#000010", "text": "Rydym yn ymwybodol iawn o'r gofid a achosir gan symptomau parhaus a natur anrhagweladwy'r broses adfer. Mae pobl sy'n profi'r daith adfer hon yn dweud y gall eu symptomau newid yn gyflym, ac wrth ddatrys un symptom, bu un arall yn creu problem."}, {"text_idx": "#000011", "text": "Gan fod anghenion oedolion a phlant a phobl ifanc yn wahanol, rydym wedi creu gwybodaeth ar gyfer pob grw\u0302p ar sut y gallant helpu eu hunain i wella, yn ogystal a\u0302 manylion am y gwasanaethau a gynigir gan y Bwrdd Iechyd, a sut i gael gafael ar gymorth a chefnogaeth."}, {"text_idx": "#000012", "text": "Dewiswch grw\u0302p cleifion isod i gael rhagor o wybodaeth."}, {"text_idx": "#000014", "text": "Gan fod llawer o bobl yn profi symptomau O\u0302l-Covid estynedig, efallai eich bod yn berthynas, yn ffrind neu\u2019n weithiwr gofal sy\u2019n bryderus ac sydd eisiau cefnogi unigolion i wella a dychwelyd i\u2019w bywyd arferol."}, {"text_idx": "#000015", "text": "Isod, mae rhai ystyriaethau i'w cymryd pan fyddwch chi gyda rhywun a\u0302 symptomau O\u0302l-Covid:"}, {"text_idx": "#000016", "text": "Atgyfnerthwch fod y symptomau y maent yn eu profi yn rhai go iawn a cheisiwch beidio a\u0302 mynd yn rhwystredig os na fyddant yn gwella'n gyflym- mae adferiad o'r firws yn cymryd amser.\nCydnabyddwch bod adferiad pob person yn wahanol iawn- peidiwch a\u0302 barnu oherwydd bod person arall yn gwella'n gyflym, felly hefyd yr unigolyn hwn.\nCeisiwch eu helpu i ganolbwyntio ar y ma\u0302n welliannau sy\u2019n digwydd a rhowch gobaith iddyn nhw i bethau wella yn y dyfodol.\nCefnogwch nhw i ddilyn rhai o'r awgrymiadau gorau ar wella o salwch.\nCefnogwch nhw i ymgynghori a\u0302'u Meddyg Teulu os oes ganddynt bryderon sylweddol.\nAnogwch nhw i wneud ychydig o weithgaredd y dydd, ond peidiwch a\u0302'u gorfodi i wneud mwy a mwy.\nDarllenwch wybodaeth am symptomau penodol os ydych chi'n meddwl y gallwch chi eu helpu i ddeall a rheoli'r problemau."}, {"text_idx": "#000021", "text": "Mae dull ein gwasanaeth wedi\u2019i arwain gan bobl sy\u2019n profi symptomau parhaus ar o\u0302l cael COVID-19, ac rydym yn hynod ddiolchgar i\u2019r grw\u0302p am rannu eu profiadau gyda ni."}, {"text_idx": "#000023", "text": "Rhoi gwybod i ni os hoffech gymryd rhan yn un o ddigwyddiadau Ymgysylltu\u2019r Bwrdd Iechyd neu os hoffech rannu eich profiad personol o wella o COVID\nCael rhagor o wybodaeth am y gwasanaethau rydym yn eu cynnig a llwybrau atgyfeirio\nCynnig eich adborth a'ch awgrymiadau ar gyfer y gwasanaeth yr ydym yn ei gynnig"}, {"text_idx": "#000024", "text": "Anfonwch e-bost gyda'ch manylion cyswllt at: ABB.CovidRecoveryExperience@wales.nhs.uk . Byddwn yn anelu at ymateb o fewn 10 diwrnod i'ch ymholiad."}, {"text_idx": "#000025", "text": "Sylwch na fyddwn yn gallu ymateb i gwestiynau am symptomau a gofal unigolion."}]